Document ID: 32006R0962

UREDBA SVETA (ES) št. 962/2006
z dne 27. junija 2006
o spremembi Uredbe (ES) št. 2505/96 o odprtju in zagotavljanju upravljanja tarifnih kvot Skupnosti za določene kmetijske in industrijske izdelke
SVET EVROPSKE UNIJE JE -
ob upoštevanju Pogodbe o ustanovitvi Evropske skupnosti in zlasti člena 26 Pogodbe,
ob upoštevanju predloga Komisije,
ob upoštevanju naslednjega:
(1)
Svet je 20. decembra 1996 sprejel Uredbo (ES) št. 2505/96 o odprtju in zagotavljanju upravljanja tarifnih kvot Skupnosti za določene kmetijske in industrijske izdelke (1). Povpraševanje Skupnosti po teh izdelkih bi bilo treba zadovoljiti pod najugodnejšimi pogoji. V ta namen bi bilo treba nove tarifne kvote Skupnosti za ustrezne količine odpreti po znižanih ali ničtih stopnjah dajatve, pri čemer se je treba izogibati kakršnim koli motnjam na trgu teh izdelkov.
(2)
Višina kvote avtonomne tarifne kvote Skupnosti v trenutnem kvotnem obdobju ne zadostuje za zadovoljitev potreb industrije Skupnosti, zato bi bilo treba višino kvote povečati.
(3)
Uredbo (ES) št. 2505/96 bi bilo zato treba ustrezno spremeniti -
SPREJEL NASLEDNJO UREDBO:
Člen 1
Tarifne kvote, navedene v Prilogi k tej uredbi, se dodajo Prilogi I k Uredbi (ES) št. 2505/96.
Člen 2
Za kvotno obdobje od 1. januarja do 31. decembra 2006 znaša višina tarifne kvote za zaporedno številko 09.2986 v Prilogi I k Uredbi (ES) št. 2505/96 14 315 ton.
Člen 3
Ta uredba začne veljati na dan objave v Uradnem listu Evropske unije.
Uporablja se od 1. julija 2006.
Ta uredba je v celoti zavezujoča in se neposredno uporablja v vseh državah članicah.
V Luxembourgu, 27. junija 2006

Labels: 12
3
1